નવી દિલ્હીઃ ભારત-ન્યૂઝીલેન્ડ વચ્ચે શ્રેણીની બીજી ટેસ્ટ મેચ કોલકાતામાં રમાવાની છે. કાનપુર ટેસ્ટની એ મેચ પણ ઐતિહાસિક બની રહેશે. ૩૦ સપ્ટેમ્બરથી ઈડન ગાર્ડન્સ પર રમાનારી એ ટેસ્ટ ટીમ ઇન્ડિયાની ભારતની ધરતી પર ૨૫૦મી ટેસ્ટ હશે. ક્રિકેટ એસોસિયેશન ઓફ બંગાળ (સીએબી) આ મેચને યાદગાર બનાવવા માટે કોઈ કસર બાકી નહીં રાખે. ભારત ભલે સૌથી વધુ ટેસ્ટ રમવાના મામલે ચોથા નંબર પર હોય, પરંતુ તે પોતાના ઘરઆંગણે ટેસ્ટ મેચ રમવાના મામલે ઈંગ્લેન્ડ અને ઓસ્ટ્રેલિયા બાદ ત્રીજા નંબર પર છે.